Den Vest-Sjællandske Avis, 1815-09-30
J Europa nærmer sig Staternes Forhold stedse mere til Fred og Venskab. – Man siger: at Kronprindsen af Nederlandene skal formæles med Storfyrstinde Anna, Keiser Alexanders yngste Søster, og at Prindsen snart vil afreise til Petersborg, (Ruslands gode Forstaaelse med Europas Vestlige Magter bliver stedse mærkeligere). – J Nederlandenne bereder man sig forresten til Kongens Hylding. Det nye Vaaben for Kongeriget Nederlandene udmærker sig ved sin smukke Simpelhed; det forestiller i Midten en Løve, som holder to Bundt af Pile, og omkring dem 19 Blokke eller Figurer i Fiirkant, som bærer Sindbilleder af de 10 forenede Provindser med den Underskrift: je maintiendrai (jeg skal holde dem sammen). - Hs. Høihed Prinds Fordinand er afreist fra Armeen i Holsteen til Paris. Fyrst Esterhaz afgaaer som Keiserl. Østerrigsk Gage. – Rusland og Preussen forlange Fouches Minister til London med 90,000 Gylden aarlig Afskedigelse, men han soutineres af Engelland. Dette Rige har udvirket hos Kongen af Spanien en mildere Behandling af de Spanske PatrioKongen af Harti (Domingo), Henrich den 1ste (Christoph), søger at tage Deel i Fredens Gode; han har i sit Palais Sags-Souci udstædet en Bekiendtgiørelse den 18de September 1814 i Øens 11 Uafhængigheds=Aar, undertegnet af hans Statssecretair, Ministeren for de udenlandske Affairer, Greven af Limongde, der er heelt godt skrevet og giør de Sortes Talent Ære, dersom den er skrevet af en Neger; han skildrer deri, hvor grusomt Negerne ere blevne behandlede i deres Staveries Tilstand; at de fik deres Frihed under Revolutionen, og at Toussaint Louvettere bragte Øen i Flor, han fører de bitterste Klager over Bonaparte, som under de beste Løfter og at beskytte Negernes Frihed, vilde føre dem tilbage i Slaveriet, og som lod Toussaint paa en svigefuld Maade bortføre til Frankerige, og hvis Agentere, især General Rochambeau, mishandlede Negerne paa det strække ligste da henved 16000 af dem omkom paa den grusømste Maade; de Franske bleve endelig fordrevne og den 1ste Januar 1804 blev Hatis Uafhængighed høitideligt proklameret, siden den Tid har Øen tiltaget i Flor og Velstand; han haaber: at Ludvig den 18de vil respectere Øens Uafhængighed, og understøtte Negernes Frihed, som Ludvig den 16de understøttede Amerikanernes, og han erklærer, at han med sit Folk vil hellere lade sig begrave under Fødelandets Ruiner end indgaae nogen Tractat, der kan være til Skade for deres Frihed eller krænke deres politiske Rettigheder. Det nye Laan i Engelland af 3 1/2 Million Pund Sterling gaaer raskt fra Haanden, der er Overflødighed af Penge paa Børsen; ved Landbantsrernes Falliter har den Kongelige Banke vundet i sin Credit, denne har desuden fuld Værdie i klingende Mynt i Beholdning for de Sedler den udstæder. De Varer, som stærkest søges i Handelen er Bomuld, især fordi de Engelske Fabriker nu har mere Afsætning i Bomuldsvarer, end de kan præstere. Sukkeret holder sig ogsaa temmeligt især ved det Uheld som er mødt Jamaica Floden. - Kornvarer søges endnu ikke begiærligt, der synes at være paa mange Stæder store Forraad deraf. - J Rusland har man gjort Forsøg at roe imod Strømmen ved Hielp af den Dampemaskine, som Americaneren Fulton har opdaget, en CollegieAsessor Baird har bygget et Fartøi dertil, Dampe maskinen driver Aarene, og det seiler imod Strømmen med overordentlig Hurtighed (en høist vigtig Opdagelse for et Rige, som har saamegen Seilads paa Floder).